|  |  |  |  |
| --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  | **ΣΧΟΛΗ ΕΠΙΣΤΗΜΩΝ ΥΓΕΙΑΣ****ΤΜΗΜΑ ΙΑΤΡΙΚΗΣ** |  Θεσσαλονίκη,  Αρ. Πρωτ.:  |
|  | Γραμματεία |
| Πληροφορίες: Μαρία Μήτζια*Τηλ.: 2310 999 268**Fax: 2310 999 293**E-mail: mariamitzia@auth.gr**Κτίριο: Νέων Αμφιθεάτρων Ιατρικής (έναντι ΑΧΕΠΑ)* |

**ΠΡΟΚΗΡΥΞΗ ΓΙΑ ΤΗΝ ΠΡΟΣΛΗΨΗ ΚΛΙΝΙΚΟΥ ΑΚΑΔΗΜΑΪΚΟΥ ΒΟΗΘΟΥ(Clinical Fellow)**

**ΓΙΑ ΤΟ ΧΡΟΝΙΚΟ ΔΙΑΣΤΗΜΑ 2021-2022**

Η Συνέλευση του Τμήματος Ιατρικής της Σχολής Επιστημών Υγείας του Αριστοτελείου Πανεπιστημίου Θεσσαλονίκης, στη συνεδρίασή της **αριθμ. 2/28.9.2021,** αφού έλαβε υπόψη:

- Τις διατάξεις του Ν. 4115/2013 (ΦΕΚ 24/30.1.2013 τ.Α΄), άρθρο 34 «Θέματα ΑΕΙ», παρ. 16 και του Ν. 4009/2011 άρθρο 29 όπου προστίθεται η παράγραφος 6, του άρθρου 95 του ΦΕΚ 258/8.12.2014 τ.Α΄ και της παρ. 4 του άρθρ. 19 του Ν. 4452/15.2.2017 όπου αναφέρει: *«Επιστήμονες ανεγνωρισμένου επιστημονικού κύρους είτε κάτοχοι διδακτορικού διπλώματος είτε υποψήφιοι διδάκτορες είτε εξαιρετικής τεχνικής εμπειρίας μπορεί να απασχολούνται ως ακαδημαϊκοί υπότροφοι… Η διάρκεια της συμβάσεως καθορίζεται μέχρι ενός ακαδημαϊκού έτους κατά περίπτωση, ανάλογα με τις ανάγκες του Τομέα, μπορεί δε να ανανεώνεται ή να παρατείνεται. Σε κάθε περίπτωση, ο συνολικός χρόνος διάρκειας της σύμβασης δεν μπορεί να υπερβεί τα τρία (3) ακαδημαϊκά έτη…»,*

-Την αριθμ. 17065 απόφαση της Συγκλήτου του ΑΠΘ, συν. 2965/29 και 30-8-2018-ΦΕΚ 302 Β/7-2-2019 «Κανονισμός Μετεκπαιδευτικών Προγραμμάτων Εξειδίκευσης (Fellowship) του Τμήματος Ιατρικής

 **Α π ο φ α σ ί ζ ε ι**

Την προκήρυξη για την πρόσληψη ενός (1) Κλινικού Ακαδημαϊκού Βοηθού (Clinical Fellow) για το Μετεκπαιδευτικό Πρόγραμμα Εξειδίκευσης (Fellowship) με γνωστικό αντικείμενο «**Αναπνευστικά Νοσήματα σε βρέφη και παιδιά**», για την Γ’ Παιδιατρική Κλινική με σύμβαση έργου ορισμένου χρόνου με διάρκεια 12 μηνών εντός του χρονικού διαστήματος 2021-2022 (με δυνατότητα ανανέωσης). Η (μεικτή) προϋπολογισθείσα δαπάνη **θα ανέλθει έως του ποσού των δέκα χιλιάδων (10.000) Ευρώ, με κατώτατο ποσό τις τρείς χιλιάδες (3.000) Ευρώ (σε περίπτωση πρόωρης αποχώρησης ή παραίτησης του κλινικού ακαδημαϊκού υποτρόφου, η αμοιβή θα υπολογισθεί κατ΄ αναλογία των μηνών εργασίας).**

**ΑΝΤΙΚΕΙΜΕΝΟ ΕΡΓΟΥ**

Διεξαγωγή διδακτικού, κλινικού και ερευνητικού έργου.

**ΑΠΑΙΤΟΥΜΕΝΑ ΠΡΟΣΟΝΤΑ – ΚΡΙΤΗΡΙΑ**

Οι υποψήφιοι πρέπει:

1. Να έχουν άδεια ασκήσεως ιατρικού επαγγέλματος στην Ελλάδα.
2. Να έχουν ολοκληρώσει την ειδικότητα της Παιδιατρικής.
3. Να έχουν ιδιαίτερο ενδιαφέρον στην «Παιδιατρική Πνευμονολογία».

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

1. Αίτηση υποψηφιότητας και Υπεύθυνη Δήλωση (μέσω του gov.gr, στην οποία θα αναφέρεται το κείμενο:

**Τα δικαιολογητικά που καταθέτω, καθώς και ο,τιδήποτε άλλο επικαλούμαι στο βιογραφικό μου σημείωμα είναι αληθή και διαθέτω τα αντίστοιχα αποδεικτικά έγγραφα, εφόσον μου ζητηθούν**).

2. Αντίγραφο του/των βασικών πτυχίων της προκήρυξης. Εάν έχουν χορηγηθεί από ΑΕΙ του εξωτερικού θα πρέπει να φέρουν τις νόμιμες θεωρήσεις και να συνοδεύονται από επίσημες μεταφράσεις, καθώς και από την απόφαση ισοτιμίας ή αντίγραφο της αίτησης για αναγνώριση της ισοτιμίας, η οποία θα πρέπει να έχει κατατεθεί πριν από την τελική επιλογή.

3. Πιστοποιητικά/βεβαιώσεις σχετικά με τα απαιτούμενα προσόντα της προκήρυξης (όπου είναι απαραίτητα).

4. Αντίγραφο τίτλου ειδικότητας.

5. Αντίγραφο άδειας άσκησης επαγγέλματος.

6. Σύντομο βιογραφικό σημείωμα.

Οι ενδιαφερόμενοι μπορούν να υποβάλουν την αίτηση, την υπεύθυνη δήλωση και τα απαραίτητα δικαιολογητικά **(σε μορφή PDF**), στις παρακάτω ηλεκτρονική διεύθυνση: mariamitzia@auth.gr από τις **9 Οκτωβρίου 2021** **έως και τις 23 Οκτωβρίου 2021.**

Η αίτηση και το Εγκεκριμένο Πρόγραμμα Εξειδίκευσης (Παράρτημα Α) με γνωστικό αντικείμενο «**Αναπνευστικά Νοσήματα σε βρέφη και παιδιά**» είναι αναρτημένα στην ηλεκτρονική διεύθυνση του Τμήματος Ιατρικής Α.Π.Θ. ([www.med.auth.gr](http://www.med.auth.gr/)).

Για οποιαδήποτε άλλη πληροφορία, οι ενδιαφερόμενοι μπορούν να καλούν στο 2310 999268.

Η παρούσα προκήρυξη θα αναρτηθεί στο Πρόγραμμα Διαύγεια.

Ο Πρόεδρος

του Τμήματος Ιατρικής

*(υπογραφή)\**

**Κυριάκος Αναστασιάδης**

Καθηγητής Καρδιοχειρουργικής

*\*Ακριβές Αντίγραφο από το πρωτότυπο*

*που τηρείται στο αρχείο της υπηρεσίας*